Ericu950/Stoicheia-meter-silver huggingface dataset:
ἔχων τοίνυν , ὦ ἄνδρες δικασταί , καὶ ἄλλα πολλὰ καὶ δεινὰ λέγειν , ἃ οὗτος καὶ εἰς ἐμὲ καὶ εἰς ὑμῶν ἐνίους ἡμάρτηκεν , ἀναγκάζομαι διὰ τὸ ὀλίγον εἶναί μοι τὸ ὕδωρ παραλιπεῖν .
νομίζω δὲ καὶ ἐκ τούτων ὑμῖν ἱκανῶς ἐπιδεδεῖχθαι , ὡς οὐ τοῦ αὐτοῦ ἀνθρώπου ἐστίν , ἀγῶνα μέν μοι περὶ φυγῆς κατασκευάζειν καὶ δίκας οὐδὲν προσηκούσας δικάζεσθαι , πρὸς δὲ τὸν διαιτητὴν ἀπαντᾶν ἀπαράσκευον 0 .
ὥστε περὶ μὲν τούτων ἂν ἐπιχειρῇ λέγειν , οὐκ οἴομαι ὑμᾶς ἀποδέξεσθαι .
ἂν δὲ λέγῃ ὡς ἀξιοῦντος αὐτοῦ ἐπιτρέψαι Κόνωνι τῷ Τιμοθέου περὶ ἁπάντων ἐγὼ οὐκ ἐβουλόμην ἐπιτρέπειν , ἐνθυμεῖσθε ὡς ἐξαπατᾶν ὑμᾶς ἐπιχειρήσει .
ἐγὼ γὰρ περὶ μὲν ὧν αἱ δίκαι οὔπω τέλος εἶχον , ἕτοιμος ἦν ἐπιτρέπειν καὶ Κόνωνι καὶ ἄλλῳ διαιτητῇ ἴσῳ , ὅτῳ οὗτος βούλοιτο ·
περὶ δὲ ὧν τρὶς πρὸς τὸν διαιτητὴν ἀπαντήσαντος τούτου καὶ ἀντιδικοῦντος ὁ μὲν διαιτητὴς ἀπέγνω μου , οὗτος δὲ τοῖς γνωσθεῖσιν ἐνέμεινεν , ὡς καὶ ὑμῖν μεμαρτύρηται , οὐκ ᾤμην δίκαιον εἶναι ταῦτα πάλιν ἀνάδικα γίγνεσθαι ·
τί γὰρ ἂν ἦν πέρας ἡμῖν τοῦ διαλυθῆναι , εἰ τὰ κατὰ τοὺς νόμους διαιτηθέντα λύσας ἑτέρῳ διαιτητῇ ἐπέτρεψα περὶ τῶν αὐτῶν ἐγκλημάτων , ἄλλως τε καὶ ἀκριβῶς εἰδὼς ὅτι , εἰ καὶ πρὸς τοὺς ἄλλους μὴ ἐπιεικές ἐστιν ταῖς διαίταις ἰσχυρίζεσθαι , πρός γε τοῦτον ἁπάντων δικαιότατον ἦν οὕτως προσφέρεσθαι .
φέρε γάρ , εἴ τις αὐτὸν ξενίας γράψαιτο λέγων ὡς διομνύμενος ὁ πατὴρ οὐκ ἔφη τοῦτον υἱὸν αὑτοῦ εἶναι , ἔσθ ὅτῳ ἂν ἄλλῳ ἰσχυρίζοιτο πρὸς ταῦτα ἢ διότι τῆς μητρὸς αὐτῶν ὀμοσάσης καὶ τοῦ διαιτητοῦ καταγνόντος ἠναγκάσθη ὁ πατὴρ ἡμῶν ἐμμεῖναι τῇ διαίτῃ 0 ;
οὐκοῦν δεινόν , εἰ οὗτος αὐτὸς κατὰ γνῶσιν διαιτητοῦ ὑμέτερος πολίτης γεγενημένος καὶ πρὸς ἐμὲ τὴν οὐσίαν νειμάμενος καὶ τυχὼν τῶν μετρίων ἁπάντων , ἃς ἐγὼ δίκας τοῦτον ἀπέφυγον παρόντα καὶ ἀντιδικοῦντα καὶ τοῖς γνωσθεῖσιν ἐμμένοντα , ταύτας ἀναδίκους ἀξιῶν γίγνεσθαι δίκαιόν τι δοκοίη λέγειν ὑμῖν , ὥσπερ , ὅταν μὲν τούτῳ συμφέρῃ , δέον εἶναι κυρίας τὰς διαίτας , ὅταν δὲ μὴ συμφέρῃ , προσῆκον τὴν τούτου γνώμην κυριωτέραν γενέσθαι τῶν κατὰ τοὺς ὑμετέρους νόμους γνωσθέντων 0 1 2 .
ὃς οὕτως ἐπίβουλός ἐστιν , ὥστε καὶ τὴν δίαιταν ταύτην ἐπιτρέπειν με πρ οὐκαλεῖτο , οὐχ ὅπως ἀπαλλαγῇ πρός με , ἀλλ ἵνα , ὥσπερ καὶ πρότερον ἕνδεκα ἔτη διήγαγε κακουργῶν , οὕτως καὶ νῦν τὰ ἀποδιαιτηθέντα μου λύσας ἐξ ἀρχῆς με συκοφαντῇ καὶ τὴν δίκην ταύτην ἐκκρούῃ .
τεκμήριον δὲ τούτου μέγιστον 0 ·
οὔ τε γὰρ τὴν πρόκλησιν ἐδέχετο , ἣν ἐγὼ κατὰ τοὺς νόμους πρ οὐκαλούμην αὐτόν , πρότερόν τε Ξενίππῳ , ὃν οὗτος πρ οὐβάλετο διαιτητήν , ἐπιτρέψαντός μου περὶ τῆς τοῦ ὀνόματος δίκης , ἀπηγόρευσεν αὑτῷ μὴ διαιτᾶν .
ὅτι δὲ καὶ ταῦτ ἀληθῆ λέγω , ἐκ τῆς μαρτυρίας καὶ τῆς προκλήσεως εἴσεσθε .
ταύτην τοίνυν τὴν πρόκλησιν οὐ δεξάμενος , ἀλλ ἐνεδρεύων με καὶ τὴν δίκην ὅτι πλεῖστον χρόνον ἐκκρούειν βουλόμενος , κατηγορήσει , ὡς ἐγὼ πυνθάνομαι , οὐ μόνον ἐμοῦ , ἀλλὰ καὶ τοῦ πατρός , λέγων ὡς ἐκεῖνος ἐμοὶ χαριζόμενος πολλὰ τοῦτον ἠδίκησεν 0 .
ὑμεῖς δ , ὦ ἄνδρες δικασταί , μάλιστα μέν , ὥσπερ αὐτοὶ οὐκ ἂν ἀξιώσαιτε κακῶς ἀκούειν ὑπὸ τῶν ὑμετέρων παίδων , οὕτω μη δὲ τούτῳ ἐπιτρέπετε περὶ τοῦ πατρὸς βλασφημεῖν ·
καὶ γὰρ ἂν εἴη δεινόν , εἰ αὐτοὶ μὲν πρὸς τοὺς ἐπὶ τῆς ὀλιγαρχίας πολλοὺς τῶν πολιτῶν ἀκρίτους ἀποκτείναντας διαλλαγέντες ἐμμένετε ταῖς ὁμολογίαις , ὥσπερ χρὴ τοὺς καλοὺς κ ἀγαθοὺς ἄνδρας , τούτῳ δὲ πρὸς τὸν πατέρα ζῶντα καὶ διαλυθέντι καὶ πολλὰ παρὰ τὸ δίκαιον πλεονεκτήσαντι νῦν μνησικακεῖν ἐπιτρέψετε καὶ κακῶς λέγειν ἐκεῖνον 0 .
μηδαμῶς , ὦ ἄνδρες δικασταί , ἀλλὰ μάλιστα μὲν κωλύετε αὐτὸν ταῦτα ποιεῖν , ἂν δ ἄρα βιάζηται ὑμᾶς καὶ λοιδορῆται , ἐνθυμεῖσθε ὅτι αὐτὸς ἑαυτοῦ καταμαρτυρεῖ μὴ ἐξ ἐκείνου γεγενῆσθαι .
οἱ μὲν γὰρ φύσει παῖδες ὄντες , κ ἂν πρὸς ζῶντας τοὺς πατέρας διενεχθῶσιν , ἀλλ οὖν τελευτήσαντας αὐτοὺς ἐπαινοῦσιν ·
οἱ δὲ νομιζόμενοι μὲν υἱεῖς , μὴ ὄντες δὲ γένει ἐξ ἐκείνων , ῥᾳδίως μὲν αὐτοῖς διαφέρονται ζῶσιν , οὐδὲν δὲ φροντίζουσι περὶ τεθνεώτων αὐτῶν βλασφημοῦντες .
χωρὶς δὲ τούτων ἐνθυμεῖσθε ὡς ἄτοπόν ἐστιν , εἰ οὗτος τὸν πατέρα ὡς ἁμαρτόντα εἰς αὑτὸν λοιδορήσει , διὰ τὰ ἐκείνου ἁμαρτήματα ὑμέτερος πολίτης γεγενημένος .
κ ἀγὼ μὲν διὰ τὴν τούτων μητέρα τὰ δύο μέρη τῆς οὐσίας ἀφαιρεθείς , ὅμως ὑμᾶς αἰσχύνομαι λέγειν περὶ ἐκείνης τι φλαῦρον ·
οὗτος δ , ὃν ἠνάγκασεν αὑτῷ πατέρα γενέσθαι , τοῦτον οὐκ αἰσχύνεται ψέγων ἐναντίον ὑμῶν , ἀλλ εἰς τοῦτο ἀμαθίας ἥκει , ὥστε τῶν νόμων ἀπαγορευόντων μη δὲ τοὺς τῶν ἄλλων πατέρας κακῶς λέγειν τεθνεῶτας , οὗτος , οὗ φησιν υἱὸς εἶναι , τοῦτον λοιδορήσει , ᾧ προσῆκεν καὶ εἴ τις ἄλλος ἐβλασφήμει περὶ αὐτοῦ ἀγανακτεῖν .
οἴομαι δ αὐτόν , ὦ ἄνδρες δικασταί , ἐπειδὰν τῶν ἄλλων ἀπορῇ , κακῶς τέ με ἐπιχειρήσειν λέγειν καὶ διαβάλλειν πειράσεσθαι , διεξιόνθ ὡς ἐγὼ μὲν καὶ ἐτράφην καὶ ἐπαιδεύθην καὶ ἔγημα ἐν τῇ τοῦ πατρὸς οἰκίᾳ , αὐτὸς δὲ οὐδενὸς τούτων μετέσχεν .
ὑμεῖς δ ἐνθυμεῖσθ ὅτι ἐμὲ μὲν ἡ μήτηρ παῖδα καταλιποῦσα ἐτελεύτησεν , ὥστε μοι ἱκανὸν ἦν ἀπὸ τοῦ τόκου τῆς προικὸς καὶ τρέφεσθαι καὶ παιδεύεσθαι ·
ἡ δὲ τούτων μήτηρ Πλαγγών , τρέφουσα μεθ αὑτῆς τούτους καὶ θεραπαίνας συχνὰς καὶ αὐτὴ πολυτελῶς ζῶσα , καὶ εἰς ταῦτα τὸν πατέρα τὸν ἐμὸν χορηγὸν ἑαυτῇ ὑπὸ τῆς ἐπιθυμίας ἔχουσα καὶ πολλὰ δαπανᾶν ἀναγκάζουσα , οὐκ ἴσα δήπου τῆς ἐκείνου οὐσίας ἐμοὶ ἀνήλωκεν , ὥστε πολὺ μᾶλλον προσήκει ἐμὲ τούτοις ἐγκαλεῖν ἢ αὐτὸν ἐγκλήματ ἔχειν ὑπὸ τούτων 0 .
ὃς πρὸς τοῖς ἄλλοις εἴκοσι μὲν μνᾶς δανεισάμενος μετὰ τοῦ πατρὸς παρὰ Βλεπαίου τοῦ τραπεζίτου εἰς ὠνήν τινα μετάλλων , ἐπειδὴ ὁ πατὴρ ἐτελεύτησεν , τὰ μὲν μέταλλα πρὸς τούτους ἐνειμάμην , τὸ δάνειον δ αὐτὸς εἰσεπράχθην , ἑτέρας δὲ χιλίας εἰς τὴν τοῦ πατρὸς ταφὴν παρὰ Λυσιστράτου Θορικίου δανεισάμενος ἰδίᾳ ἐκτέτεικα .
ὡς δ ἀληθῆ καὶ ταῦτα λέγω , ἐκ τούτων τῶν μαρτυριῶν εἴσεσθε .
τοσαῦτα τοίνυν ἐμοῦ ἐλαττουμένου φανερῶς , οὑτοσὶ νῦν σχετλιάζων καὶ δεινοπαθῶν καὶ τὴν προῖκά με τῆς μητρὸς ἀποστερήσει ;
ἀλλ ὑμεῖς , ὦ ἄνδρες δικασταί , πρὸς Διὸς καὶ θεῶν , μὴ καταπλαγῆτε ὑπὸ τῆς κραυγῆς τῆς τούτου ·
πολὺς γάρ , πολὺς καὶ τολμηρός ἐστιν ἅνθρωπος , καὶ οὕτως κακοῦργος , ὥστε περὶ ὧν ἂν μὴ ἔχῃ μαρτυρίας παρασχέσθαι , ταῦτα φήσει ὑμᾶς εἰδέναι , ὦ ἄνδρες δικασταί , ὃ πάντες ποιοῦσιν οἱ μηδὲν ὑγιὲς λέγοντες .
ὑμεῖς οὖν , ἐάν τι τοιοῦτον τεχνάζῃ , μὴ ἐπιτρέπετε αὐτῷ , ἀλλ ἐξελέγχετε , καὶ ὅ τι ἂν μὴ ἕκαστος ὑμῶν εἰδῇ , μη δὲ τὸν πλησίον δοκιμαζέτω εἰδέναι , ἀλλ ἀξιούτω τοῦτον ἀποδεικνύναι σαφῶς ὑπὲρ ὧν ἂν λέγῃ , καὶ μὴ ὑμᾶς φάσκοντα εἰδέναι , περὶ ὧν αὐτὸς οὐδὲν ἕξει εἰπεῖν δίκαιον , ἀποδιδράσκειν τὴν ἀλήθειαν , ἐπεὶ καὶ ἐγώ , ὦ ἄνδρες δικασταί , πάντων ὑμῶν εἰδότων ὃν τρόπον ἀναγκασθεὶς ὁ πατήρ μου ἐποιήσατο τούτους , οὐδὲν ἧττον δικάζομαι νῦν αὐτοῖς καὶ μάρτυρας ὑποδίκους παρέσχημαι .
καίτοι οὐκ ἴσος γ ἡμῖν ἐστιν ὁ κίνδυνος , ἀλλ ἐμοὶ μέν , ἐὰν ὑμεῖς νυνὶ ὑπὸ τούτων ἐξαπατηθῆτε , οὐκ ἐξέσται ἔτι δικάσασθαι περὶ τῆς προικός ·
τούτοις δ , εἰ φασὶν ἀδίκως ἀποδιαιτῆσαί μου τὸν διαιτητὴν τὰς δίκας , καὶ τότ ἐξῆν εἰς ὑμᾶς ἐφεῖναι καὶ νῦν ἐγγενήσεται πάλιν , ἐὰν βούλωνται , παρ ἐμοῦ λαβεῖν ἐν ὑμῖν τὸ δίκαιον .
καὶ ἐγὼ μέν , ἐάν , ὃ μὴ γένοιτο , ὑμεῖς με ἐγκαταλίπητε , οὐχ ἕξω ὁπόθεν προῖκα ἐπιδῶ τῇ θυγατρί , ἧς τῇ μὲν φύσει πατήρ εἰμι , τὴν δ ἡλικίαν αὐτῆς εἰ ἴδοιτε , οὐκ ἂν θυγατέρα μου ἀλλ ἀδελφὴν εἶναι αὐτὴν νομίσαιτε ·
οὗτοι δέ , ἐὰν ὑμεῖς μοι βοηθήσητε , οὐδὲν ἐκ τῶν ἰδίων ἀποτείσουσιν , ἀλλ ἐκ τῆς οἰκίας τὰ ἐμὰ ἐμοὶ ἀποδώσουσιν , ἣν ἐξειλόμεθα μὲν κοινῇ πάντες εἰς τὴν ἔκτεισιν τῆς προικός , οἰκοῦντες δὲ αὐτὴν οὗτοι μόνοι διατελοῦσιν .
οὔ τε γὰρ ἁρμόττει μοι θυγατέρα ἐπίγαμον ἔχοντι οἰκεῖν μετὰ τοιούτων , οἳ οὐ μόνον αὐτοὶ ἀσελγῶς ζῶσιν , ἀλλὰ καὶ ὁμοίους αὑτοῖς ἑτέρους πολλοὺς εἰς τὴν οἰκίαν εἰσάγουσιν , οὔ τε μὰ τὸν Δία ἀσφαλὲς εἶναί μοι νομίζω συζῆν τούτοις ἐν τῷ αὐτῷ ·
ὅπου γὰρ οὕτω φανερῶς μοι ἐπιβουλεύσαντες εἰς Ἄρειον πάγον ἀγῶνα κατεσκεύασαν , τίνος ἂν οὗτοι ἢ φαρμακείας ἢ ἄλλης κακουργίας τοιαύτης ὑμῖν ἀποσχέσθαι δοκοῦσιν ;
οἵ γε πρὸς τοῖς ἄλλοις  ἀρτίως γὰρ καὶ τοῦτο ἀνεμνήσθην  εἰς τοσαύτην ὑπερβολὴν τόλμης ἥκουσιν , ὥστε καὶ Κρίτωνος μαρτυρίαν ἐνεβάλοντο , ὡς ἐώνηται τὸ τρίτον παρ ἐμοῦ μέρος τῆς οἰκίας ·
ἥν , ὅτι ψευδής ἐστι , ῥᾳδίως εἴσεσθε .
πρῶτον μὲν γὰρ οὐχ οὕτω μετρίως ζῇ Κρίτων ὥστε παρ ἑτέρου οἰκίαν ὠνεῖσθαι , ἀλλ οὕτως πολυτελῶς καὶ ἀσώτως ὥστε πρὸς τοῖς ἑαυτοῦ καὶ τὰ τῶν ἄλλων ἀναλίσκειν ·
ἔπειτα οὐ μαρτυρεῖ τούτῳ νῦν , ἀλλ ἐμοὶ ἀντιδικεῖ ·
τίς γὰρ ὑμῶν οὐκ οἶδεν ὅτι μάρτυρες μέν εἰσιν οὗτοι , οἷς μὴ μέτεστι τοῦ πράγματος περὶ οὗ ἡ δίκη ἐστίν , ἀντίδικοι δ οἱ κοινωνοῦντες τῶν πραγμάτων περὶ ὧν ἂν δικάζηταί τις αὐτοῖς 0 ;
ὃ Κρίτωνι συμβέβηκεν .
ἔτι δὲ τοσούτων ὑμῶν ὄντων , ὦ ἄνδρες δικασταί , καὶ τῶν ἄλλων Ἀθηναίων , ἄλλος μὲν οὐδεὶς αὐτῷ παραγενέσθαι μεμαρτύρηκε , Τιμοκράτης δὲ μόνος , ὥσπερ ἀπὸ μηχανῆς , μαρτυρεῖ μὲν δεκάτην ἑστιᾶσαι τούτῳ τὸν ἐμὸν πατέρα , ἡλικιώτης ὢν τοῦ νυνὶ φεύγοντος τὴν δίκην , φησὶν δὲ πάντα ἁπλῶς εἰδέναι ἃ δὴ τούτοις συμφέρει , μαρτυρεῖ δὲ νυνὶ μόνος Κρίτωνι παρεῖναι , ὅτε παρ ἐμοῦ τὴν οἰκίαν ἐωνεῖτο 0 .
ὃ τίς ἂν ὑμῶν πιστεύσειεν ;
ἄλλως τε καὶ ὅτι οὐ περὶ τῆς οἰκίας , πότερα ἐώνηται Κρίτων αὐτὴν ἢ μή , νυνὶ δικάζομαι , ἀλλὰ περὶ προικός , ἣν ἐνεγκαμένης τῆς μητρὸς οἱ νόμοι κελεύουσιν ἐμὲ κομίζεσθαι 0 .
ὥστε καθάπερ ὑμῖν ἐγὼ καὶ ἐκ μαρτύρων πολλῶν καὶ ἐκ τεκμηρίων ἐπέδειξα , ἐπενεγκαμένην μὲν τὴν μητέρα μου τάλαντον προῖκα , οὐ κομισάμενον δὲ τοῦτ ἐμὲ ἐκ τῆς πατρῴας οὐσίας , ἐξαίρετον δ ἡμῖν γενομένην τὴν οἰκίαν εἰς ταῦτα , οὕτω κελεύετε καὶ τοῦτον ἐπιδεικνύναι ὑμῖν , ἢ ὡς οὐκ ἀληθῆ λέγω , ἢ ὡς οὐ προσήκει μοι κομίσασθαι τὴν προῖκα ·
περὶ τούτων γὰρ ὑμεῖς νυνὶ τὴν ψῆφον οἴσετε .
ἐὰν δὲ μὴ ἔχων περὶ ὧν φεύγει τὴν δίκην μή τε μάρτυρας ἀξιόχρεως παρασχέσθαι μή τ ἄλλο πιστὸν μηδέν , ἑτέρους παρεμβάλλῃ λόγους κακουργῶν , καὶ βοᾷ καὶ σχετλιάζῃ μηδὲν πρὸς τὸ πρᾶγμα , πρὸς Διὸς καὶ θεῶν μὴ ἐπιτρέπετε αὐτῷ , ἀλλὰ βοηθεῖτέ μοι τὰ δίκαια , ἐξ ἁπάντων τῶν εἰρημένων ἐνθυμούμενοι , ὅτι πολὺ δικαιότερόν ἐστι τὴν τῆς ἐμῆς μητρὸς προῖκα τῇ ἐμῇ θυγατρὶ εἰς ἔκδοσιν ὑμᾶς ψηφίσασθαι , ἢ Πλαγγόνα καὶ τούτους πρὸς τοῖς ἄλλοις καὶ τὴν οἰκίαν τὴν εἰς τὴν προῖκα ἐξαίρετον γενομένην ἀφελέσθαι ἡμᾶς παρὰ πάντα τὰ δίκαια 0 .
ἀδελφὰς ἔχομεν , ὦ ἄνδρες δικασταί , γυναῖκας ἐγὼ καὶ Σπουδίας οὑτοσί , Πολυεύκτου θυγατέρας .
ἄπαιδος δ ἐκείνου τελευτήσαντος ἀρρένων παίδων , ἀναγκάζομαι πρὸς τουτονὶ περὶ τῶν καταλειφθέντων δικάζεσθαι .
καὶ εἰ μέν , ὦ ἄνδρες δικασταί , μὴ πᾶσαν σπουδὴν καὶ προθυμίαν ἐποιησάμην βουλόμενος διαλύεσθαι καὶ τοῖς φίλοις ἐπιτρέπειν , ἐμαυτὸν ἂν ᾐτιώμην , εἰ μᾶλλον ᾑρούμην δίκας καὶ πράγματ ἔχειν ἢ μίκρ ἐλαττωθεὶς ἀνέχεσθαι ·
νῦν δ ὅσῳ πραότερον ἐγὼ καὶ φιλανθρωπότερον τούτῳ διελεγόμην , τοσούτῳ μᾶλλόν μου κατεφρόνει .
καὶ νῦν κινδυνεύω μὲν οὐδὲν ὁμοίως τούτῳ πρὸς τουτονὶ τὸν ἀγῶν ἔχειν , ἀλλ οὗτος μὲν ῥᾳδίως φέρει πολλάκις εἰθισμένος ἐνταῦθ εἰς ὑμᾶς παριέναι , ἐγὼ δ αὐτὸ τοῦτο φοβοῦμαι , μὴ διὰ τὴν ἀπειρίαν οὐ δυνηθῶ δηλῶσαι περὶ τῶν πραγμάτων ὑμῖν ·
ὅμως δ , ὦ ἄνδρες δικασταί , προσέχετε τὸν νοῦν .
πολύευκτος γὰρ ἦν τις Θριάσιος , ὃν ἴσως οὐ δ ὑμῶν τινες ἀγνοοῦσιν .
οὗτος ὁ Πολύευκτος , ἐπειδὴ οὐκ ἦσαν αὐτῷ παῖδες ἄρρενες , ποιεῖται Λεωκράτη τὸν ἀδελφὸν τῆς ἑαυτοῦ γυναικός .
οὐσῶν δ αὐτῷ δύο θυγατέρων ἐκ τῆς τοῦ Λεωκράτους ἀδελφῆς , τὴν μὲν πρεσβυτέραν ἐμοὶ δίδωσιν καὶ τετταράκοντα μνᾶς προῖκα , τὴν δὲ νεωτέραν τῷ Λεωκράτει 0 1 .
τούτων δ οὕτως ἐχόντων , διαφορᾶς γενομένης τῷ Πολυεύκτῳ πρὸς τὸν Λεωκράτη , περὶ ἧς οὐκ οἶδ ὅ τι δεῖ λέγειν , ἀφελόμενος ὁ Πολύευκτος τὴν θυγατέρα δίδωσι Σπουδίᾳ τουτῳί .
μετὰ δὲ ταῦτ ἠγανάκτει θ ὁ Λεωκράτης , καὶ δίκας ἐλάγχανε Πολυεύκτῳ καὶ τουτῳὶ Σπουδίᾳ , καὶ περὶ πάντων ἠναγκάζοντ εἰς λόγον καθίστασθαι .
καὶ τὸ τελευταῖον διελύθησαν , ἐφ ᾧτε κομισάμενον τὸν Λεωκράτην ἅπερ ἦν εἰς τὴν οὐσίαν εἰσενηνεγμένος , μή τε κακόνουν εἶναι τῷ Πολυεύκτῳ , τῶν τε πρὸς ἀλλήλους ἐγκλημάτων ἀπηλλάχθαι πάντων .
τίνος οὖν ἕνεχ ὑμῖν , ὦ ἄνδρες δικασταί , ταῦτ εἶπον ;
ὅτι τὴν προῖκ οὐ κομισάμενος ἅπασαν , ἀλλ ὑπολειφθεισῶν χιλίων δραχμῶν καὶ ὁμολογηθεισῶν ἀπολαβεῖν ὅταν Πολύευκτος ἀποθάνῃ , ἕως μὲν ὁ Λεωκράτης ἦν κληρονόμος τῶν Πολυεύκτου , πρὸς ἐκεῖνον ἦν μοι τὸ συμβόλαιον ·
ἐπειδὴ δ ὅ τε Λεωκράτης ἐξεκεχωρήκει ὅ τε Πολύευκτος μοχθηρῶς εἶχεν , τηνικαῦτ , ὦ ἄνδρες δικασταί , τὴν οἰκίαν ταύτην ἀποτιμῶμαι πρὸς τὰς δέκα μνᾶς , ἐξ ἧς διακωλύει με τὰς μισθώσεις κομίζεσθαι Σπουδίας .
πρῶτον μὲν οὖν ὑμῖν μάρτυρας παρέξομαι τοὺς παραγενομένους ὅτ ἠγγύα μοι Πολύευκτος τὴν θυγατέρ ἐπὶ τετταράκοντα μναῖς ·
ἔπειθ ὡς ἔλαττον ταῖς χιλίαις ἐκομισάμην ·
ἔτι δ ὡς ἅπαντα τὸν χρόνον ὀφείλειν ὡμολόγει μοι Πολύευκτος , καὶ τὸν Λεωκράτην συνέστησε , καὶ ὡς τελευτῶν διέθεθ ὅρους ἐπιστῆσαι χιλίων δραχμῶν ἐμοὶ τῆς προικὸς ἐπὶ τὴν οἰκίαν 0 .
καί μοι κάλει τοὺς μάρτυρας .
ἓν μὲν τοίνυν , ὦ ἄνδρες δικασταί , τοῦτ ἔστιν ὧν ἐγκαλῶ Σπουδίᾳ .
καὶ περὶ τούτου τί ἂν ἔτι μεῖζον ἢ ἰσχυρότερον ἔχων εἰς ὑμᾶς κατέστην ἢ τὸν νόμον , ὃς οὐκ ἐᾷ διαρρήδην , ὅσα τις ἀπετίμησεν , εἶναι δίκας , οὔ τ αὐτοῖς οὔ τε τοῖς κληρονόμοις 0 ;
ἀλλ ὅμως πρὸς τοῦτο τὸ δίκαιον ἥκει Σπουδίας ἀμφισβητήσων .
ἕτερον δ , ὦ ἄνδρες δικασταί , δύο μὲν μνᾶς , ἃς ἐμαρτύρησεν Ἀριστογένης ἐγκαλεῖν ἀποθνῄσκοντα Πολύευκτον ὀφειλομένας αὑτῷ παρὰ Σπουδίᾳ καὶ τὸν τόκον  τοῦτο δ ἐστὶν οἰκέτου τιμή , ὃν ἐωνημένος οὗτος παρὰ τοῦ Πολυεύκτου , τὴν τιμὴν οὔ τ ἐκείνῳ διέλυσεν οὔ τε νῦν εἰς τὸ κοινὸν ἀνενήνοχεν  , ὀκτακοσίας δὲ καὶ χιλίας , περὶ ὧν οὐ δ ἔγωγ οἶδα τί ποθ ἕξει δίκαιον λέγειν 0 .
ἦν μὲν γὰρ τὸ ἀργύριον παρὰ τῆς Πολυεύκτου δεδανεισμένος γυναικός , γράμματα δ ἔστιν ἃ κατέλιπεν ἀποθνῄσκουσ ἐκείνη , μάρτυρες δ οἱ τῆς γυναικὸς ἀδελφοὶ παρόντες ἅπασιν καὶ καθ ἕκαστον ἐπερωτῶντες , ἵνα μηδὲν δυσχερὲς ἡμῖν εἴη πρὸς ἀλλήλους 0 .
οὔκουν δεινόν , ὦ ἄνδρες δικασταί , καὶ σχέτλιον ἐμὲ μὲν ἁπάντων , ὧν ἢ παρὰ Πολυεύκτου ζῶντος ἦν ἐωνημένος ἢ παρὰ τῆς γυναικὸς εἶχον αὐτοῦ , καὶ τόκον τιθέναι καὶ τὴν τιμὴν ἀποδεδωκέναι , καὶ νῦν ἅπερ ὤφειλον πάντ εἰς τὸ κοινὸν φέρειν , τοῦτον δὲ μή τε τῶν νόμων τῶν ὑμετέρων φροντίζειν μή θ ὧν διέθετο Πολύευκτος μή τε τῶν καταλειφθέντων γραμμάτων μή τε τῶν συνειδότων , ἀλλὰ πρὸς ἅπαντα ταῦθ ἥκειν ἀντιδικήσοντα 0 1 2 ;
λαβὲ δή μοι πρῶτον μὲν τὸν νόμον , ὃς οὐκ ἐᾷ τῶν ἀποτιμηθέντων ἔτι δίκην εἶναι πρὸς τοὺς ἔχοντας , ἔπειτα τὰ γράμματα τὰ καταλειφθέντα καὶ τὴν μαρτυρίαν τὴν Ἀριστογένους .
γΡΑμμΑτΑ .
βούλομαι τοίνυν , ὦ ἄνδρες δικασταί , καὶ περὶ τῶν ἄλλων ὧν ἐγκαλῶ καθ ἕκαστον ὑμᾶς διδάξαι .
φιάλην μὲν γὰρ λαβόντες παρὰ τῆς Πολυεύκτου γυναικὸς καὶ θέντες ἐνέχυρα μετὰ χρυσίων , οὐκ ἀνενηνόχασιν κεκομισμένοι ταύτην , ὡς ὑμῖν Δημόφιλος ὁ θέμενος μαρτυρήσει ·
σκηνὴν δ ἣν ἔχουσιν , οὐδέ γε ταύτην λαβόντες ἀναφέρουσιν ·
ἄλλα δὲ πόσα τοιαῦτα 0 ;
τὸ δὲ τελευταῖον εἰσενεγκούσης τῆς ἐμῆς γυναικὸς εἰς τὰ Νεμέσεια τῷ πατρὶ μνᾶν ἀργυρίου καὶ προαναλωσάσης , οὐ δὲ ταύτης ἀξιοῖ συμβαλέσθαι τὸ μέρος , ἀλλὰ τὰ μὲν ἔχει προλαβών , τῶν δὲ τὰ μέρη κομίζεται , τὰ δ οὕτω φανερῶς οὐκ ἀποδίδωσιν .
ἵνα τοίνυν μη δὲ ταῦτ ᾖ παραλελειμμένα , λαβέ μοι πάντων αὐτῶν τὰς μαρτυρίας .
ἴσως τοίνυν , ὦ ἄνδρες δικασταί , πρὸς μὲν ταῦτ οὐδὲν ἀντερεῖ Σπουδίας  οὐ δὲ γὰρ ἕξει , καίπερ δεινὸς ὤν  ·
αἰτιάσεται δὲ Πολύευκτον καὶ τὴν γυναῖκ αὐτοῦ , καὶ φήσει πάντα ταῦθ ὑπ ἐμοῦ πεισθέντας καταχαρίσασθαι , καὶ νὴ Δί ἕτερα πολλὰ καὶ μεγάλα βλάπτεσθαι , καὶ δίκην εἰληχέναι μοι ·
ταῦτα γὰρ καὶ πρὸς τῷ διαιτητῇ λέγειν ἐπεχείρει .
ἐγὼ δ , ὦ ἄνδρες δικασταί , πρῶτον μὲν οὐχ ἡγοῦμαι δικαίαν εἶναι τὴν ἀπολογίαν τὴν τοιαύτην , οὐ δὲ προσήκειν , ὅταν τις φανερῶς ἐξελέγχηται , μεταστρέψαντα τὰς αἰτίας ἐγκαλεῖν καὶ διαβάλλειν ·
ἀλλ ἐκείνων μέν , εἴπερ ἀδικεῖται , δῆλον ὅτι δίκην λήψεται , τούτων δὲ δώσει 0 1 ·
πῶς γὰρ ἂν ἐγὼ νῦν ταῖς τούτων διαβολαῖς ἀντιδικοίην , ἀφεὶς ὑπὲρ ὧν ὑμεῖς μέλλετε τὴν ψῆφον οἴσειν ;
ἔπειτα θαυμάζω τί δήποτε , εἴπερ ἀληθῆ καὶ δίκαι εἶχεν ἐγκαλεῖν , βουλομένων ἡμᾶς τῶν φίλων διαλύειν καὶ πολλῶν λόγων γενομένων οὐχ οἷος ἦν ἐμμένειν οἷς ἐκεῖνοι γνοῖεν .
καίτοι τίνες ἂν ἄμεινον καὶ τῶν τούτου καὶ τῶν ἐμῶν ἐγκλημάτων τὰ μηδὲν ὄντ ἐξήλεγξαν τῶν παραγεγενημένων ἅπασι τούτοις , τῶν εἰδότων οὐδὲν ἧττον ἡμῶν τὰ γενόμενα , τῶν κοινῶν ἀμφοτέροις καὶ φίλων ὄντων ;
ἀλλὰ δῆλον ὅτι τούτῳ ταῦτ οὐκ ἐλυσιτέλει , φανερῶς ὑπ αὐτῶν ἐξελεγχομένῳ τοῦτον τὸν τρόπον λαβεῖν διάλυσιν 0 ·
μὴ γὰρ οἴεσθ , ὦ ἄνδρες δικασταί , τοὺς εἰδότας ἅπαντα ταῦτα νυνὶ μὲν ὑποκινδύνους αὑτοὺς καθιστάντας ἐμοὶ μαρτυρεῖν , τότε δ ἂν ὀμόσαντας ἄλλο τι γνῶναι περὶ αὐτῶν .
οὐ μὴν ἀλλ εἰ καὶ μηδὲν τούτων ὑπῆρχεν ὑμῖν , οὐ δ ὣς χαλεπόν ἐστιν γνῶναι περὶ αὐτῶν , ὁπότεροι τ ἀληθῆ λέγουσιν .
περὶ μὲν γὰρ τῆς οἰκίας , εἰ φησὶν ὑπ ἐμοῦ πεισθέντα Πολύευκτον προστάξαι τοὺς ὅρους στῆσαι τῶν χιλιῶν , ἀλλ οὐ δήπου καὶ τοὺς μάρτυρας ἔπεισα , ὦ Σπουδία , ψευδῆ μοι μαρτυρεῖν , τοὺς παραγενομένους ὅτ ἠγγύα μοι , τοὺς εἰδότας ἔλαττόν με κομισάμενον , τοὺς ἀκούοντας ὁμολογοῦντος ὀφείλειν ἐμοὶ συστήσαντος ἀποδοῦναι , τοὺς τὸ τελευταῖον ταῖς διαθήκαις παραγενομένους ·
τούτοις γὰρ ἅπασιν οὐκέτι καταχαρίσασθαι ταῦθ ὑπῆρχεν , ἀλλὰ κινδυνεύειν τῶν ψευδομαρτυρίων , εἰ μηδὲν τῶν γενομένων μαρτυροῖεν .
ἀφῶμεν τοίνυν τοῦτ ἤδη .
πρὸς ἐκεῖνο δὲ τί ἂν λέγοις ;
ἀκριβῶς γὰρ ὅπως τούτους διδάξεις 0 ·
εἰ δὲ μή , πάντες ὑμεῖς ἀπαιτεῖτ αὐτόν 0 1 .
ὅτε γὰρ Πολύευκτος διετίθετο ταῦτα , παρῆν μὲν ἡ τούτου γυνή , καὶ δῆλον ὅτι τὰς τοῦ πατρὸς διαθήκας ἀνήγγειλεν , ἄλλως τ εἰ καὶ μηδὲν ἴσον εἶχεν ἀλλ ἐν ἅπασιν ἠλαττοῦτο , παρεκλήθη δ αὐτὸς οὗτος , ὥστε μη δὲ τοῦτ εἶναι λέγειν , ὡς λάθρᾳ καὶ διακρυψάμενοι τούτους ἐπράττομεν ταῦτα 0 ·
παρακαλούμενος γὰρ ἔφησεν αὐτὸς μὲν ἀσχολίαν ἄγειν , τὴν δὲ γυναῖκ ἐξαρκεῖν τὴν αὑτοῦ παροῦσαν .
τί ἔτι λοιπόν 0 ;
ἀπαγγείλαντος Ἀριστογένους αὐτῷ περὶ ἁπάντων τούτων ἀκριβῶς , οὐ δ ἐνταῦθ οὐδένα φαίνεται λόγον ποιησάμενος , ἀλλ ἐπιβιόντος μετὰ ταῦτα τοῦ Πολυεύκτου πλέον ἢ πένθ ἡμέρας , οὔ τ ἠγανάκτησεν εἰσελθὼν οὔ τ ἀντεῖπεν οὐδέν , οὐ δ ἡ γυνή , παροῦσ ἐξ ἀρχῆς ἅπασιν τούτοις 0 .
ὥστ οὐκέτι Πολύευκτος αὐτὰ πεισθεὶς ἐμοὶ κατεχαρίζετο , ὡς ἔοικεν , ἀλλ ὑμεῖς αὐτοί 0 .
ταῦτα τοίνυν , ὦ ἄνδρες δικασταί , μεμνημένοι σαφῶς , ἐὰν ἄρα τι περὶ αὐτῶν ἐγχειρῇ νυνὶ διαβάλλειν , ἀντίθετε .
πρῶτον δ ἵν εἰδῆτ ἀκριβῶς ὅτι τοῦτον τὸν τρόπον ἔχει , τῶν μαρτύρων ἀκούσατε .
οὐκοῦν , ὦ ἄνδρες δικασταί , τῶν μὲν χιλίων δραχμῶν ὡς δικαίως καὶ προσοφειλομένων ἀπετίμησέ μοι τὴν οἰκίαν ὁ Πολύευκτος , αὐτὸς οὗτός μοι μαρτυρεῖ καὶ ἡ τούτου γυνὴ πρὸς τοῖς ἄλλοις τούτοις τοῖς μεμαρτυρηκόσι , συγχωροῦντες τότε καὶ οὔ τε πρὸς τὸν Πολύευκτον ἀντειπόντες ἐπιβιόντα τοσαύτας ἡμέρας , οὔ τε πρὸς τὸν Ἀριστογένη , ἐπεὶ τάχιστ ἤκουσαν .
ἀλλὰ μὴν εἴ γε δικαίως ἀπετιμήθη , μεμνημένοις τοῦ νόμου κατὰ μὲν τοῦθ ὑμῖν οὐκ ἔστιν ἀποψηφίσασθαι Σπουδίου .
σκέψασθε δὲ καὶ περὶ τῶν εἴκοσι μνῶν , ἃς οὐκ ἐπαναφέρει ·
καὶ γὰρ ἐνταυθοῖ πάλιν αὐτὸς οὗτός μοι μέγιστος ἔσται μάρτυς , οὐ λόγῳ μὰ Δί ὥσπερ νῦν ἀντιδικῶν  τουτὶ μὲν γὰρ οὐδὲν τεκμήριόν ἐστιν  , ἀλλ ἔργῳ περιφανεῖ .
τί ποιῶν , ὦ ἄνδρες δικασταί 0 ;
τούτῳ γὰρ ἤδη προσέχετε τὸν νοῦν , ἵν ἐὰν ἄρα τολμᾷ τι καὶ περὶ τῆς μητρὸς τῶν γυναικῶν βλασφημεῖν ἢ περὶ τῶν γραμμάτων , εἰδότας ὑμᾶς μὴ δύνηται λέγων ἐξαπατᾶν .
ταυτὶ γὰρ τὰ γράμματα κατέλιπεν μὲν ἡ Πολυεύκτου γυνή , καθάπερ εἶπον ὀλίγῳ πρότερον ·
ὁμολογουμένων δὲ τῶν σημείων καὶ παρὰ τῆς τούτου γυναικὸς καὶ παρὰ τῆς ἐμῆς , ἀμφότεροι παρόντες ἀνοίξαντες ἀντίγραφά τ ἐλάβομεν , κ ἀκεῖνα πάλιν κατασημηνάμενοι παρ Ἀριστογένει κατεθέμεθα .
τοῦτο δή , τοῦτ , ὦ ἄνδρες δικασταί , μάθετε πρὸς θεῶν .
ἐνῆσαν μὲν γὰρ αἱ δύο μναῖ , ἡ τιμὴ τοῦ οἰκέτου , καὶ οὐ μόνον ὁ Πολύευκτος ἀποθνῄσκων ταύτας ἐνεκεκλήκει , ἐνῆσαν δ αἱ χίλιαι καὶ ὀκτακόσιαι δραχμαί .
ταῦτα δ ἀναγνούς , εἰ μὲν αὐτῷ μηδὲν προσῆκεν μη δ ἀληθῆ τὰ γεγραμμέν ἦν , τί δή ποτ οὐκ εὐθὺς ἠγανάκτει περὶ αὐτῶν ;
τί δὲ συνεσημαίνετο πάλιν τὰ μηδὲν ὑγιὲς ὄντα μη δ ἀληθῆ γράμματα ;
τουτὶ γὰρ οὐ δ ἂν εἷς δήπου μὴ πᾶσιν ὁμολογῶν τοῖς γεγραμμένοις ποιήσειεν .
ἀλλὰ μήν , ὦ ἄνδρες δικασταί , τοῦτό γε δεινὸν δήπου , εἰ πρὸς τὰ συγκεχωρημέν ὑπ αὐτῶν τούτων ἐξέσται νῦν ἀντιλέγειν , καὶ μηδὲν σημεῖον ὑμῖν ἔσται , διότι πάντες ἄνθρωποι πρὸς τὰ μή τ ἀληθῆ μή τε δίκαια τῶν ἐγκλημάτων οὐ κατασιωπᾶν , ἀλλὰ παραχρῆμ ἀμφισβητεῖν εἰώθαμεν , μὴ ποιήσαντες δὲ ταῦτα , ἂν ὕστερον ἀντιδικῶσιν , πονηροὶ καὶ συκοφάνται δοκοῦσιν εἶναι 0 .
ταῦτα μὲν τοίνυν Σπουδίας οὐδὲν ἧττον ἐμοῦ γιγνώσκων , ἀλλ οἶμαι μὲν καὶ ἀκριβέστερον , ὅσῳ καὶ πυκνότερον ἐνταυθοῖ παρέρχεται , πᾶσιν ἐναντία τοῖς πεπραγμένοις αὑτῷ λέγων οὐκ αἰσχύνεται .
καίτοι πολλάκις ὑμεῖς ἓν μόνον σκευώρημα συνιδόντες , τούτῳ κατὰ τῶν ἄλλων τῶν ἐγκαλουμένων ἐχρήσασθε τεκμηρίῳ ·
τούτῳ δ ἅπανθ ὑφ αὑτοῦ συμβέβηκεν ἐξελέγχεσθαι .
καί μοι λαβὲ τὴν μαρτυρίαν ὡς ὡμολογεῖτο τότε τὰ σημεῖα τῶν γραμμάτων ὑπὸ τῆς τούτου γυναικός , καὶ νῦν ὑπὸ Σπουδίου κατασημανθέντα κεῖται .
τούτων τοίνυν οὕτως σαφῶς ἀποδεδειγμένων , ἡγοῦμαι μὲν οὐδὲν ἔτι δεῖν πλείω λέγειν ·
ὁπότε γὰρ καὶ νόμους ἔχω παρέχεσθαι καὶ μάρτυρας ἁπάντων τῶν εἰρημένων , καὶ τὸν ἀντίδικον αὐτὸν ὁμολογοῦντά μοι , τί δεῖ μακρῶν ἔτι λόγων ;
ὅμως δ ἂν ἄρα περὶ τῆς προικὸς ἀγανακτῇ καὶ φάσκῃ πλεονεκτεῖσθαι ταῖς χιλίαις δραχμαῖς , ψεύσεται ·
οὐδὲν γὰρ ἔχων ἔλαττον ἀμφισβητεῖ πρὸς αὐτάς , ἀλλὰ πλέον , ὡς αὐτίχ ὑμῖν ἔσται φανερόν .
οὐ μὴν ἀλλ εἰ πάντα ταῦθ ὡς ἀληθῶς συνέβη , οὐ δήπου δίκαιον ἐμὲ τὴν ὁμολογηθεῖσαν προῖκα μὴ λαβεῖν , εἴπερ ὄφελός τι τῶν νόμων ἐστίν , οὐδέ γε τὸν Πολύευκτον , εἰ τῶν θυγατέρων ἐβούλετο τῇ μὲν ἐλάττω , τῇ δὲ πλείω προῖκ ἐπιδοῦναι , διακωλυθῆναι νῦν 0 ·
σοὶ γὰρ αὐτῷ μὴ λαμβάνειν ἐξῆν , ὦ Σπουδία , μὴ προστιθεμένων ὥσπερ ἐμοὶ τῶν χιλιῶν 0 .
ἀλλ οὐδὲν ἔλαττον εἶχες , ὡς ἐγὼ διδάξω .
πρῶτον δ ἐφ οἷς ἐξέδοτο τούτῳ , λαβέ μοι τὴν μαρτυρίαν .
πῶς οὖν οὐδὲν ἔλαττον ἔχει , φήσει τις , εἰ τούτῳ μὲν ἐν ταῖς τετταράκοντα μναῖς ἐνετιμᾶτο τὰ χρυσία καὶ τὰ ἱμάτια τῶν χιλιῶν , ἐμοὶ δ αἱ δέκα μναῖ χωρὶς προσαπεδίδοντο ;
τοῦτο δὴ καὶ μέλλω λέγειν .
ὁ μὲν γὰρ Σπουδίας , ὦ ἄνδρες δικασταί , παρὰ τοῦ Λεωκράτους ἔχουσαν τὰ χρυσία καὶ τὰ ἱμάτια τὴν γυναῖκ ἔλαβεν , ὧν ὁ Πολύευκτος προσαπέτεισεν τῷ Λεωκράτει πλεῖν ἢ χιλίας 0 ·
ἐγὼ δ , ἅπερ ἔπεμψέ μοι χωρὶς τῆς προικός , ὅσ ἔχω μόνον , πρὸς τὰ τούτῳ δοθέντ ἐὰν ἀντιθῇ τις , εὑρήσει παραπλήσια , χωρὶς τῶν εἰς τὰς χιλίας ἀποτιμηθέντων .
ὥστ εἰκότως ἐν ταῖς τετταράκοντα μναῖς ἐνετιμᾶτο ταῦτα , ἅπερ ἀπετετείκει τῷ Λεωκράτει καὶ πλείω τῶν ἐμοὶ δοθέντων ἦν .
καί μοι λαβὲ πρῶτον μὲν τὴν ἀπογραφὴν ταύτην καὶ λέγ αὐτοῖς ἅπερ ἑκάτερος ἡμῶν ἔχει , μετὰ δὲ ταῦτα τὴν τῶν διαιτητῶν μαρτυρίαν , ἵν ἴδωσιν ὅτι καὶ πολλῷ πλείω χρήματ ἔχει , καὶ περὶ τούτων ὁ Λεωκράτης ἐνεκάλει , καὶ κατὰ ταῦτ ἔγνωσαν οἱ διαιτηταί .
ἆρ οὖν οὐ φανερῶς οὗτος μὲν ἔχει τετταράκοντα μνᾶς πάλαι τὴν προῖκα , ἐγὼ δὲ τὰς μὲν τριάκοντα καθάπερ οὗτος , τὰς δὲ χιλίας οὐ μόνον ὕστερον οὐκ ἐκομισάμην , ἀλλὰ καὶ νυνὶ κινδυνεύω περὶ αὐτῶν ὡς ἀδίκως ἔχων 0 1 ;
διὰ ταῦτα μέντοι Σπουδίας , ὦ ἄνδρες δικασταί , τοῖς φίλοις οὐκ ἐβούλετ ἐπιτρέψας ἀπαλλαγῆναι τῶν πρὸς ἔμ ἐγκλημάτων , ὅτι συνέβαινεν αὐτῷ πάντα ταῦτ ἐξελέγχεσθαι ·
πᾶσιν γὰρ τούτοις παραγεγενημένοι καὶ σαφῶς εἰδότες οὐκ ἐπέτρεπον αὐτῷ λέγειν ὅ τι τύχοι ·
παρ ὑμῖν δ οἴεται ψευδόμενος ἐμοῦ τ ἀληθῆ λέγοντος περιγενήσεσθαι .
καίτοι περὶ ὧν ἐγκαλῶ , πάνθ ὑμῖν ἀπέδειξα σαφῶς , ὡς οἷός τ ἦν αὐτός .
τοὺς δ εἰδότας οὗτος ἔφευγεν , οὐχ ἡγούμενος εἶναι παραλογίσασθαι .
μὴ τοίνυν , ὦ ἄνδρες δικασταί , μη δ ὑμεῖς ἐπιτρέπετ αὐτῷ ψεύδεσθαι καὶ διαβάλλειν , μεμνημένοι τῶν εἰρημένων ·
ἴστε γὰρ πάνθ ὡς ἐγένετο , πλὴν εἴ τι παρέλιπον ἐγὼ πρὸς ὀλίγον ὕδωρ ἀναγκαζόμενος λέγειν .
πολλὰ κ ἀγαθὰ γένοιτο , ὦ ἄνδρες δικασταί , πρῶτον μὲν ὑμῖν ἅπασιν , ἔπειτα δὲ καὶ Σόλωνι τῷ νομοθετήσαντι τὸν περὶ τῶν ἀντιδόσεων νόμον .
εἰ μὴ γὰρ οὗτος ἡμῖν σαφῶς διώρισεν , τί πρῶτον δεῖ ποιεῖν τοὺς ἀντιδεδωκότας καὶ τί δεύτερον καὶ τ ἄλλα δ ἐφεξῆς , οὐκ οἶδ ὅποι προῆλθεν ἂν ἡ τουτουὶ Φαινίππου τόλμα , ὅπου γε καὶ νῦν ἅπαντα ταῦτα προλέγοντος ἡμῖν τοῦ νόμου , ὅμως οὐδὲν φροντίσας τῶν ἐν αὐτῷ γεγραμμένων δικαίων , ἀντὶ μὲν τοῦ τριῶν ἡμερῶν ἀφ ἧς ὤμοσε τὴν ἀπόφασιν δοῦναί μοι τῆς οὐσίας τῆς αὑτοῦ κατὰ τὸν νόμον , ἢ εἰ μὴ τότ ἐβούλετο , τῇ γ ἕκτῃ φθίνοντος δοῦναι τοῦ βοηδρομιῶνος μηνός , ἣν δεηθείς μου ἔθετο καὶ ἐν ᾗ ὡμολόγησε δώσειν τὴν ἀπόφασιν , οὐδέτερα τούτων ἐποίησεν , ἀλλὰ καταφρονήσας ἀμφοτέρων , καὶ ἡμῶν καὶ τοῦ νόμου , δευτέρῳ μηνὶ ἔδωκεν , δυοῖν ἢ τρισὶν ἡμέραις πρότερον τῆς εἰς τὸ δικαστήριον εἰσόδου , τὸν δ ἄλλον ἅπαντ ἐκποδὼν ἦν χρόνον ·
ἀντὶ δὲ τοῦ τὰ σημεῖα ἐᾶν τῶν οἰκημάτων ἃ παρεσημηνάμην , ἐλθὼν εἰς ἀγρὸν ἀνέῳξε καὶ τὰς κριθὰς ἐξεφόρησεν καὶ τ ἄλλα , ὥσπερ ἐξουσίαν δεδωκότος αὐτῷ τοῦ νόμου ποιεῖν ὅ τι ἂν βούληται καὶ μὴ ὡς δίκαιόν ἐστιν 0 .
ἐγὼ δ , ὦ ἄνδρες δικασταί , ἥδιστα μὲν ἂν ἐμαυτὸν εἶδον εὐτυχοῦντα ὥσπερ πρότερον τῇ οὐσίᾳ καὶ μένοντα ἐν τοῖς τριακοσίοις 0 ·
ἐπειδὴ δὲ τὰ μὲν τῆς κοινῆς ἀτυχίας μετασχὼν τοῖς ἄλλοις τοῖς ἐργαζομένοις ἐν τοῖς ἔργοις , τὰ δ ἰδίᾳ μεγάλαις περιπεπτωκὼς ζημίαις ἀπολώλεκα τὴν οὐσίαν , καὶ τὸ τελευταῖον νυνί με δεῖ τῇ πόλει τρία τάλαντα καταθεῖναι , τάλαντον κατὰ τὴν μερίδα  μετέσχον γάρ , ὡς μή ποτ ὤφελον , κ ἀγὼ τοῦ δημευθέντος μετάλλου  , ἀναγκαῖόν ἐστιν εἰς τὴν ἐμὴν τάξιν πειρᾶσθαι καθιστάναι τὸν οὐ μόνον ἐμοῦ νῦν ὄντα πλουσιώτερον , ἀλλὰ καὶ πρότερον , καὶ οὐδεπώποτ οὐδὲν λελῃτουργηκότα ὑμῖν οὐ δ εἰσενηνοχότα τῇ πόλει .